Ego, in Dei nomine, Rainaldus, comes Matisconensis, dono Domino Deo et sanctis apostolis ejus Petro et Paulo, ad locum Cluniacum, ubi donnus Hugo abbas preesse videtur, pro remedio anime mee, tria plastra ad faciendas caldarias in Terralio, et muriam, et venditiones et furcam ad trahendam muriam; cum laudatione patris mei Willelmi et prepositi mei Durandi et Hugonis et aliorum multorum. S. Rainaldi comitis, qui hanc donationem fecit et firmare rogavit. S. Wilelmi comitis, patris ejus. S. Durandi prepositi. S. Hugonis.